|  |  |
| --- | --- |
| 28.04.2016. | Nr.4/7 |

###### NEKUSTAMO ĪPAŠUMU “BRAKŠĶU MĀJAS” UN “BRAKŠĶU CEĻŠ” NODOŠANA SIA „JELGAVAS KOMUNĀLIE PAKALPOJUMI” APSAIMNIEKOŠANĀ

(ziņo I.Škutāne)

**Atklāti balsojot ar 15 balsīm PAR –** I.Jakovels, S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

2016.gada 18.aprīlī saņemta SIA ”Jelgavas komunālie pakalpojumi” vēstule Nr.01-09/31 ar lūgumu nodot apsaimniekošanā nekustamos īpašumus ”Brakšķu mājas” un “Brakšķu ceļš”, kas atrodas Līvbērzes pagastā, Jelgavas novadā, atkritumu poligona darbības nodrošināšanai.

Nekustamais īpašums “Brakšķu mājas” ar kadastra numuru 5462 010 0940 sastāv no zemes gabala 0,516 h platībā (kadastra apzīmējums 5462 010 0940), uz kura atrodas ēka ar kadastra apzīmējumu 5462 010 0940 001 un zemes gabala 0,101 h platībā (kadastra apzīmējums 5462 010 0980), uz kur atrodas ēka ar kadastra apzīmējumu 5462 010 0980 002. Nekustamā īpašuma bilances vērtība ir 187 796,32 *euro* (viens simts astoņdesmit septiņi tūkstoši septiņi simti deviņdesmit seši *euro* un 32 centi).

Nekustamais īpašums “Brakšķu ceļš” ar kadastra numuru 5462 010 0941 sastāv no zemes gabala 0,66 h platībā (kadastra apzīmējums 5462 010 0941), uz kura atrodas piebraucamais ceļš. Nekustamā īpašuma bilances vērtība ir 516,50 *euro* (pieci simti sešpadsmit *euro* un 50 centi).

2015.gada 26.novembrī Jelgavas pilsētas dome ar SIA “Jelgavas komunālie pakalpojumi” kā reģionālā atkritumu apglabāšanas poligona „Brakšķi” 2.kārtas 3. un 4.sektora krātuves apsaimniekotāju noslēgusi līgumu “Par sadzīves atkritumu apglabāšanu atkritumu poligonā ”Brakšķi”, kura darbības nodrošināšanai nepieciešami iepriekš minētie nekustamie īpašumi.

Saskaņā ar likuma „Par pašvaldībām” 14. panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, ņemot vērā ka SIA „Jelgavas komunālie pakalpojumi” pilda pašvaldības autonomo funkciju – sadzīves atkritumu apsaimniekošana Jelgavas pilsētā, un nekustamie īpašumi nepieciešami minētās funkcijas īstenošanai,

**JELGAVAS PILSĒTAS DOME NOLEMJ:**

1. Ar 2016.gada 1.maiju nodot SIA „Jelgavas komunālie pakalpojumi” (reģ.Nr.43603022128) bezatlīdzības lietošanā un apsaimniekošanā Jelgavas pilsētas pašvaldībai piederošo nekustamo īpašumus ”Brakšķu mājas” (kadastra numurs 5462 010 0940) un “Brakšķu ceļš” (kadastra numurs 5462 010 0941), kas atrodas Līvbērzes pagastā, Jelgavas novadā (turpmāk – Nekustamie īpašumi).
2. Noteikt, ka SIA “Jelgavas komunālie pakalpojumi” ir pienākums nodot atpakaļ Jelgavas pilsētas pašvaldībai Nekustamos īpašumus, ja tie vairs netiek izmantoti pašvaldības autonomās funkcijas īstenošanai.
3. Noteikt, ka Nekustamies īpašumi tiek nodoti apsaimniekošanā uz laiku līdz atkritumu apglabāšanas poligona „Brakšķi” 2.kārtas 3. un 4.sektora krātuves faktiskai slēgšanai, bet ne ilgāk kā līdz 2036.gada 30.aprīlim.
4. Pilnvarot Jelgavas pilsētas domes administrācijas Īpašumu konversijas pārvaldes vadītāju S.Beļaku noslēgt ar SIA „Jelgavas komunālie pakalpojumi” līgumu par Nekustamo īpašumu nodošanu bezatlīdzības lietošanā un apsaimniekošanā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 28.aprīlī